
MBI MIRATIMIN E LISTËS SË TARIFAVE TË ALPEX-it PËR TREGUN BRENDA SË NJËJTËS DITË DHE TREGUT TË DITËS NË AVANCË

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të pikës 3.5, të vendimit të Këshillit të Ministrave (VKM) nr. 519, datë  13.7.2016, “Për miratimin e modelit të  tregut të  energjisë  elektrike”, të ndryshuar; të Kushteve të Përgjithshme, seksionit B.4.5.6. të “Rregullave të Tregut të Energjisë Elektrike (rregullat e ALPEX-it, përkufizimet, procedura e tregtimit, si dhe procedura e klerimit dhe shlyerjes)”, miratuar me vendimin e Bordit të ERE-s nr. 347, datë 27.12.2022, të ndryshuar; të nenit 3, pika 8, të “Rregullores së kërkesave dhe procedurave për përcaktimin e Operatorit të Emëruar të Energjisë Elektrike (NEMO), si dhe rolet e përgjegjësitë e NEMO-s dhe Operatorit të Sistemit të Transmetimit të Energjisë në tregun e bashkuar”, miratuar me vendimin e Bordit të Entit Rregullator të Energjisë (ERE) nr. 40, datë 6.3.2020; të neneve 15 dhe 26, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; si dhe “Marrëveshjes kornizë mbi bashkimin e tregjeve të energjisë elektrike të Shqipërisë dhe Kosovës”, të datës 21.10.2021, nënshkruar nga Enti Rregullator i Energjisë i Shqipërisë (ERE), Zyra e Rregullatorit për Energji e Kosovës (ZRRE), Operatori i Sistemit të Transmetimit të Shqipërisë (OST sh.a.) dhe Operatori i Sistemit, Transmisionit dhe Tregut të Kosovës (KOSTT sh.a.); Bordi i ERE-s, në mbledhjen e tij të datës 30.12.2024, pasi shqyrtoi relacionin me nr. 2583/4 prot., datë 30.12.2024, të përgatitur nga Drejtoria e Tarifave dhe Çmimeve “Mbi miratimin e listës së tarifave për tregun brenda së njëjtës ditë dhe tregut të ditës në avancë”,
konstatoi se:
-  Bordi i ERE-s, me vendimin nr. 286, datë 20.12.2024, miratoi “Metodologjinë për përcaktimin e tarifave të Operatorit të Emëruar të Tregut të Energjisë Elektrike (NEMO)”, e cila rregullon parimet dhe rregullat për tarifat e Tregut të Ditës në Avancë dhe Tregut Brenda Ditës.
- ALPEX sh.a., me shkresën nr. 380/2 prot., datë 23.12.2024 (protokolluar në ERE më 24.12.2024), kërkoi miratimin e ndryshimeve në Listën e Tarifave për Tregun e Ditës në Avancë (DAM). Propozimi përfshinte ndryshimin e 5 tarifave ekzistuese dhe shtimin e një tarife të re, duke u bazuar në faktorë të rinj që ndikuan në parashikimet fillestare krahas realizimeve faktike. Në përgatitjen e buxhetit për vitin 2023, ALPEX-i mbështeti llogaritjen e të ardhurave në dy burime kryesore: tarifat fikse, që lidhen me anëtarësimin si anëtar burse ose klerimi, dhe tarifat variabël, të bazuara në volumet e tregtuara. Shoqëria kishte parashikuar që operimi i Tregut të Ditës në Avancë për Shqipërinë të niste në tremujorin e parë të 2023-shit, ndërsa për Kosovën dhe bashkimin e tregjeve në tremujorin e dytë të 2023-shit. Operimi i Tregut Brenda Ditës për Shqipërinë dhe bashkimi me Kosovën ishin planifikuar për tremujorin e tretë të 2024-s.
- ALPEX sh.a., bazuar në udhërrëfyesin e MIE-s, të miratuar me urdhrin nr. 28, datë 18.1.2021, për hapjen e tregut dhe derregullimin e çmimit të energjisë, kreu në fund të vitit 2022 parashikimet për volumet e tregtimit në tregjet e saj. Këto parashikime u përfshinë në buxhetin e miratuar nga Asambleja e Përgjithshme dhe Këshilli Mbikëqyrës për vitin 2023.
- Shoqëria ka propozuar një tarifë të re, të quajtur Tarifa Teknike, e cila do të aplikohet çdo vit për anëtarët e bursës, duke mbuluar kostot e mbështetjes teknike të ofruara nga ALPEX-i. Për vitin e parë, kjo tarifë do të paguhet proporcionalisht nga data e anëtarësimit deri në fund të vitit, ndërsa në vitet pasuese do të paguhet në janar të çdo viti kalendarik. Tarifa nuk do të rimbursohet në rast të dorëheqjes ose përfundimit të marrëveshjes me anëtarët.
-  Shoqëria ka bazuar kërkesën për ndryshimet në Listën e Tarifave të ALPEX-it në argumente, sqarime dhe krahasime me praktikat e ngjashme, në përputhje me dispozitat përkatëse. Viti 2025 do të shërbejë si vit testimi, ku të ardhurat dhe kostot e realizuara nga aktiviteti i Operatorit të Emëruar të Tregut të Energjisë Elektrike (NEMO) do të përdoren si bazë për përcaktimin e të ardhurave të lejuara për vitin 2026, sipas metodologjisë së miratuar.
-  Shoqëria ka vlerësuar të ardhurat e realizuara krahasuar me parashikimet për periudhat 2023–2024, duke konstatuar se ato kanë qenë më të ulëta për shkak të volumeve të pakta të tregtuara në bursë. Një tjetër faktor që ka ndikuar negativisht është ulja e vazhdueshme e kursit të këmbimit, e cila ka sjellë një reduktim prej mbi 10% në buxhetin e shoqërisë.
- Shoqëria parashikon një rritje të shpenzimeve operative, duke përfshirë kostot për personelin, shërbimet e platformave dhe integrimet e tregjeve. Rritja e tarifave të propozuara dhe shtimi i një tarife të re janë të lidhura me faktorë si rritja e shpenzimeve operative, volumet e ulëta të energjisë së tregtuar dhe ulja e vazhdueshme e kursit të këmbimit. Kjo kërkesë është mbështetur edhe në praktikat e bursave rajonale, të cilat kanë rritur tarifat e tyre për të përballuar sfida të ngjashme. Për të vlerësuar drejtësinë dhe transparencën e propozimit të ALPEX-it për tarifat e vitit 2025, janë shqyrtuar tarifat aktuale dhe ato të propozuara, krahasuar me tarifat e bursave rajonale. Në tabelën e mëposhtme paraqiten të dhënat përkatëse.
- Vlerësimet tregojnë se argumentet e ALPEX sh.a. për tarifat e propozuara janë në përputhje me pikën 2, nenin 14, të “Metodologjisë për përcaktimin e tarifave të Operatorit të Emëruar të Tregut të Energjisë Elektrike” miratuar me vendimin nr. 286, datë 20.12.2024, nga Bordi i ERE-s. Propozimet bazohen në analogji me strukturat e tarifave të bursave rajonale dhe marrin parasysh situatën financiare të shoqërisë, duke siguruar që tarifat për vitin 2025 të mbulojnë kostot e aktivitetit operacional.
[bookmark: _GoBack]- Tarifat e ALPEX-it për Tregun Brenda së Njëjtës Ditë, të miratuara dhe ndryshuara me vendimet përkatëse të Bordit të ERE-s, si dhe Lista e Tarifave të NEMO-s, të vlefshme deri më 31.12.2024, vlerësojmë të mbeten të pandryshuara dhe të zbatueshme edhe gjatë vitit 2025, pasi nuk janë objekt ndryshimi sipas kërkesës së ALPEX-it.
- Në përfundim, pavarësisht ndryshimeve që mund të ndodhin si rezultat i realizimit të të ardhurave dhe shpenzimeve të aktivitetit të NEMO-s nga ALPEX-i, dhe në përputhje me pikën 6.9, të shtojcës III të metodologjisë përkatëse, të ardhurat e realizuara nga tarifat NEMO, që janë mbi ose nën ato të lejuara, do të korrigjohen gjatë periudhës rregullatore pasardhëse, në kuadër të shqyrtimit të aplikimit për përcaktimin e tarifave të NEMO-s për periudhën e ardhshme rregullatore.
Për gjithë sa më sipër, Bordi i ERE-s

VENDOSI:

1. Miratimin e Listës së Tarifave të ALPEX sh.a., të cilat do të jenë të aplikueshme për Operatorin e Emëruar të Tregut të Energjisë Elektrike (NEMO) për vitin 2025.
2. Drejtoria e Tarifave dhe Çmimeve të njoftojnë shoqërinë ALPEX sh.a. dhe palët e interesit për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Tabela 1. Lista e tarifave të ALPEX-it, të cilat do të jenë të aplikueshme për Operatorin e Emëruar të Tregut të Energjisë Elektrike (NEMO), për Tregun e Ditës në Avancë dhe Tregun e Ditës së Njëjtë, për vitin 2025.
[image: ]
• Për tregun e Shqipërisë, të gjitha tarifat do të shlyhen në monedhën euro për jorezidentët.
• Për tregun e Shqipërisë, të gjitha tarifat fikse do të shlyhen në monedhën lekë, ekuivalent të referencës së përcaktuar në monedhën euro, për rezidentët.
• Mbi tarifat do të aplikohet TVSH-ja.

Lista e Tarifave të ALPEX Pagesa e Tarifës

Referenca në 

monedhën Euro 

Paguhet nga

Tarifa Administrative Një herë 200 € Anëtari i Bursës

Tarifa e Anëtarësimit për Anëtarin e Bursës Vjetore 10,000 € Anëtari i Bursës

Tarifa Vjetore për Anëtarin e Bursës për Tregun e Ditës në 

Avancë

Vjetore 14,000 € Anëtari i Bursës

Tarifa e Aderimit të Anëtarit të Përgjithshëm të Klerimit Vjetore 7,000 € Anëtari i Klerimit

Tarifa Vjetore për Anëtarin Personal të Klerimit Vjetore 3,000 € Anëtari i Bursës

Tarifa Variabël e Tregtimit për MWh për Tregun e Ditës në 

Avancë

Ditore 0.09 €/MWh Anëtari i Klerimit

Tarifa Teknike Vjetore 2,000 € Anëtari i Bursës

Tarifa Vjetore për Anëtarin e Përgjithshëm të Klerimit Vjetore 6,000 € Anëtari i Klerimit

Tarifa Variabël e Klerimit për MWh Transaksion 0.02 € Anëtari i Bursës

Tarifa e Tregtimit në emër të dikujt tjetër Urdhërporosi 20 € Anëtari i Bursës

Tarifa për API përdorues Vjetore 2,000 € Anëtari i Bursës

Mirëmbajtja e Llogarisë së Klerimit për Anëtarin personal të 

Klerimit

Mujore 100 € Anëtari i Klerimit

Tarifa e Administrimit të Letër Garancisë Bankare Kur depozitohet 50 € Anëtari i Klerimit

Tarifa Vjetore e Trajnimit

Vjetore

200 €

Agjenti Tregtar dhe 

Klerues

Tarifa e Provimit

Vjetore

100 €

Agjenti Tregtar dhe 

Klerues

Certifikata digjitale për Përdorues

Vjetore

50 €

Anëtari i 

Bursës/Anëtari i 

Tarifa Vjetore për Anëtarin e Bursës për Tregun Brenda së 

Njëjtës Ditë

Vjetore 8,000 € Anëtari i Bursës

Tarifa Variabël e Tregtimit për MWh për Tregun Brenda së 

Njëjtës Ditë

Ditore 0.14 € Anëtari i Bursës

Tarifa Variabël e Klerimit për MWh për Tregun Brenda së 

Njëjtës Ditë

Ditore 0.04 € Anëtari i Bursës


